WARDA MIDBIELA Ta' C. GAUCI Lill-maħbub Direttur ta' ''Il-Malti' Professur Dr. Ġużċ Galea, M.B.E., M.D., D.P.U. Werqietek imdendlin, rasek irngħaddsa Milwija tnejn, ħarstek lejn l-art mitfugħa ; Il-fwieħa minnek għebet, bdejt titfarfar Spiċċat minn fuqek il-kburija… l-bluha. Kemm kont sabiħa mita dħalt fil-ġnejna l Rajtek fuq tiegħek u tgħaxxaqt b'kulurek ; T'lek għażilt minn kemm kien hemm miftuħa. Minn kollox tidher kont tisboq lil ħutek. Ma ngħoddx kemm kienu dawk illi għoġobthom Min fil-kulur, min fl-għamla, fil-kburija ; Ma' tul it-triq kulħadd idawwar ħarstu, Għajnejh ipaxxi, jroddlok kull foħriia, U issa x'baqa' minnek fjura mċajpra. Kien żmien li kont iżżejjen xi vetrina ; Il-lum kulħadd iwarrbek, riħtek t'oqbra, Mirfusa mis-saqain taħt xi bankina, Maqtugħa friska friska minn djul ommha; Kulħadd jitpaxxa għall-bidu jħares lejha, Jitgħaxxaq biha hekk kif tiftaħ fommha. 'Ma ż-żm'en minn fuqha jgħaddi, u bħall-warda Ħarsitha titfa' għall-art, tispiċċa l-bluha… Mill-kulur tinża' w minnha tgħib il-fwieħa, Jintilef dak il-ġmiel… titfaċċa l-kruha,